Dal (účtovníctvo)

Dal (iné názvy pozri nižšie) je v účtovníctve pravá strana účtu.

Opakom je má dať.

Pravou stranou účtu sa v podvojnom účtovníctve rozumie:
pri účtoch aktív tá strana, na ktorú sa účtujú úbytky aktív,
pri účtoch pasív tá strana, na ktorú sa účtuje počiatočný stav a prírastky pasív,
pri konečnom súvahovom účte tá strana, na ktorú sa účtuje konečný stav pasív,
pri účtoch nákladov tá strana, na ktorú sa účtuje zníženie nákladov,
pri účtoch výnosov tá strana, na ktorú sa účtujú vzniknuté výnosy,
pri účte ziskov a strát tá strana, na ktorú sa účtujú výnosy

Iné názvy 
Názvy pravej strany účtu sú dal, strana ,,dal`` (skratka D) , kredit, kreditná strana, veriteľská strana. Zaúčtovanie na pravej strane účtu sa označuje aj ako (pri)písanie/(za)účtovanie/zápis k dobru účtu (alebo ...v prospech účtu), kreditovanie účtu alebo staršie aj uznanie účtu ; starší ekvivalent dobropis sa dnes už používa len v istých špecifických významoch.

Pôvod názvov 
Výraz „dal“ sa pôvodne používal len v súvislosti s osobnými účtami na označenej tej strany osobného účtu, kde sa zapisovali tie hmotné alebo peňažné prostriedky, ktoré daná osoba poskytla (teda „dala“) účtujúcemu podnikateľovi, t.j. pravej strany účtu. Alternatívny výraz „kredit“ zas pôvodne znamenal v súvislosti s osobným účtom, že daná osoba je veriteľom účtujúceho podnikateľa. Dnes je už výraz „dal“ alebo „kredit“ čisto tradičný a nemá nijaký obsahový význam.

Vizualizácia 
Prehľad synoným používaných v súvislosti s označovaním strán účtu:

Poznámky

Referencie

Pozri aj 
 má dať

Účtovníctvo